सिवान 11 अप्रैल (वार्ता). सिवान जिला के मैरवा इलाका के मिसकरहि मुहल्ला में बुध का दिने एगो दुकानदार अपना गाहक के गोली मार के जान ले लिहलसि.
अपर पुलिस अधीक्षक ए. के. मिश्रा बतवलें कि सलमान खान अपना गाँवे के इशहाक मियां का दुकान से कुछ सामान खरीदले रहुवे आ ओकरे के बदलला ले के दुनु में कहा सुनी हो गइल. एह पर इशहाक अपना लगे राखल नाजायज पिस्तोल से सलमान के गोली मार दिहलसि.
सलमान के मौत ओहिजे हो गइल आ सूचना मिलला पर पुलिस भागल इशहाक के मैरवा टीसन से गिरफ्तार कर लिहलसि.
